Šorelių Plynė
54°54′09″ š. pl. 22°32′01″ r. ilg.﻿ / ﻿54.90250°š. pl. 22.53361°r. ilg.﻿ / 54.90250; 22.53361 Šorelių Plynė (vok. Schoreller Plinis, nuo 1938 m. Adlerswalder Moor, rus. Болото Мичуринское, Болото Кабанье) – pelkė Rusijos Federacijoje, Kaliningrado srityje, Krasnoznamensko municipalinio rajono centrinėje dalyje, 15 km į šiaurę nuo Pilkalnio, 5 km į pietryčius nuo Lazdynų. Pelkė 13 km² ploto, ~5 km ilgio ir ~3 km pločio. Centrinė dalis iškilusi 38–40 m virš jūros lygio. Apsupta Šorelių girios plotų, telkšo atokiai nuo gyvenviečių ir pagrindinių kelių. Sausinta grioviais. Išteka Paurupė, griovys į Įsrutį. Sovietmečiu buvo saugomų pelkių sąrašuose.